OSNOVNA ŠKOLA ANTE KOVAČIĆA

Gorički trg 3

10299 Marija Gorica

Klasa: 003-08/21-01/12

URBROJ: 238/19-120-21-2

U Mariji Gorici, 17. 11. 2021.

**Z A P I S N I K**

**12. sjednice Školskog odbora održane elektroničkim putem 17. 11. 2021.**

**Sudjeluju:** Rašeljka Budić, Jasmina Kukolj, Daniel Bukovinski, Nada Šiber, Nikolina Jančić Mihaljević

**Nisu sudjelovali:** Višeslav Račić, Verica Josipović

**Ostali:** ravnateljica Jasna Horvat

Zapisničar: Nikolina Malnar, tajnica

Početak sjednice u 10,00 sati.

DNEVNI RED:

1. Verifikacija zapisnika prethodne sjednice

2. Prethodna suglasnost za raskid ugovora o radu kuharu koji nije zadovoljio na probnom radu

Dnevni red usvojen.

**AD.1.**

Elektroničkim putem zajedno s ostalim materijalima članovi su dobili zapisnik prethodne sjednice. Na zapisnik nije bilo primjedbi niti dopuna.

**ZAKLJUČAK: Zapisnik sa prethodne sjednice je usvojen jednoglasno.**

**AD.2.**

Na radnom mjestu kuhara temeljem natječaja zaposlen je Nevenko Dorić uz uvjet probnog rada u trajanju od 2 mjeseca. Ravnateljica je 25.10.2021. godine imenovala Povjerenstvo za praćenje rada. Nakon 22 dana rada u kuhinji, povjerenstvo je vodilo bilješke u vezi rada radnika.

Povjerenstvo je svakodnevno uočavalo kako radnik nije organiziran u radu, ne prihvaća savjet u vezi pripreme hrane, dovodi školu u financijski gubitak zbog nepravilnog rukovanja namirnicama koje su se pokvarile i bile bačene. Nije izvršavao naloge ravnateljice ili ih je izvršavao djelomično i sa zakašnjenjem. Nije se pridržavao propisanih mjera u vrijeme proglašene epidemije SARS-CoV-2. Mijenjao je jelovnik zbog nedostatka namirnica, nije na vrijeme dao popis potrebnih namirnica za narudžbu.

Povjerenstvo je utvrdilo da ima problem u određivanju prioriteta rada i olako shvaća dane mu radne zadatke. Komunikacija s kolektivom nije postignuta na zadovoljavajućoj razini.

Zaključak je povjerenstva je da radnik nije pokazao potrebne kvalitete kojima bi doprineo boljem poslovanju škole te da ne odgovara zahtjevima konkretnog radnog mjesta s obzirom da ima više od 18 godina radnog iskustva u struci te se gore navedene pogreške sukladno mišljenju poslodavca ne bi smjele događati. Poslodavac smatra da radnik nije odgovarajuća osoba za rad u školskoj kuhinji zbog dinamike posla koju radnik nije usvojio, a nije početnik u poslu jer ima više od 18 godina iskustva u struci. Povjerenstvo nije provjeravalo samo radnikove stručne sposobnosti, tehničke osobine i snalažljivost u radu, nego i druge sposobnosti i kvalitete koje ukazuju na odnos prema radu, sredstvima rada, odnos prema drugim zaposlenicima, prema korisnicima usluga i poslodavcu, te napose radnikova radna disciplina koja nije zadovoljavajuća po mišljenju poslodavca.

Slijedom navedenog ravnateljica je odlučila radniku otkazati ugovor o radu jer nije zadovoljio na probnom radu uz zakonski otkazni rok od 7 dana.

**ZAKLJUČAK: Članovi ŠO su suglasni da se radniku na radnom mjestu kuhara otkaže ugovor o radu jer nije zadovoljio na probnom radu.**

**Pristigla očitovanja su prilog zapisniku.**

Završeno u 11,00 sati.

Zapisničarka

N. Malnar

Predsjednik ŠO

Višeslav Račić, prof.